**Anssi Gardemeister** (1939 – 27. heinäkuuta 2018) oli suomalainen säveltäjä, sovittaja, sanoittaja ja musiikinopettaja.

Tausta ja toiminta
------------------

Anssi Gardemeister syntyi v. 1939. Hänen vanhempansa pitivät Kouvolassa Myyryläisen kellosepänliikettä. Pojan musikaalisuus ei jäänyt huomaamatta ja vanhemmat tukivat lapsensa musiikkiharrastusta hankkimalla hänelle urkuharmonin. Anssi Gardemeister opiskeli Sibelius-akatemiassa ja valmistui sieltä musiikinopettajaksi vuonna 1964 ja myöhemmin musiikin maisteriksi. Hän toimi muusiikin lehtorina Kouvolan Lyseossa (sittemmin Palomäen lukio) ja Valkealan lukiossa vuosina 1967-1999. Lisäksi hän opetti vuosina 1968-1973 pianonsoittoa Kouvolan musiikkiopistossa. Hän johti oppilaistaan kokoamaansa salonkiorkesteria ja toimi pitkään kuoronjohtajana Kouvolan helluntaiseurakunnassa. Eläkkeelle jäätyään hän liittyi luterilaiseen kirkkoon ja palveli useita vuosia Valkealan seurakunnan kanttorin tehtävässä. Eläkevuosiin kuuluivat myös runotapahtumat, joissa hän esiintyi yhdessä vaimonsa Annen kanssa.

Tuotanto ja teokset
-------------------

Anssi Gardemeister tunnetaan hengellisen musiikin säveltäjänä ja sanoittajana. Hänen pääteoksensa on Raamatun juhlavuoden 1992 17-osainen Biblia-messu. Hänen kuorosävellyksiään ja yksinlaulujaan on ilmestynyt myös nuottikokoelmina. 

Hän sävelsi omien sanoituksiensa lisäksi mm. Vilho Rantasen, Hilja Aaltosen ja Aino Pekkarisen runoja.

Teoksia
-------

In memoriam op. 24 nro 4 (pianolle/uruille) [19-?]

Menuetto op. 24 nro 2 (pianolle) [19-?] 

*Biblia-Messu: Solistit, kuoro, piano, orkesteri*. A. J. Gardemeister, säv. san, sov. 1996 

Kun on turva Jumalassa : teema ja muunnelmia virrestä 397 : tema och variationer = Tryggare kan ingen vara Anssi J. Gardemeister, säv. 2003 

Olisipa minulla siivet : kantaatti psalmin 55 sanoihin solisteille ja kuorolle Anssi J. Gardemeister säv. 2003 

### *Laulukokoelmia*

Anssin albumi. 1, Hengellisiä yksinlauluja Anssi J. Gardemeister säv. san. et al. 2003

Pyhitetty olkoon sinun nimesi : hengellisiä lauluja sekakuorolle Anssi J. Gardemeister säv. 2003 

Kynttilät kylillä syttyy : joululauluja kuorolle säv. san. Gardemeister, Anssi J. et al. [19-?]

Lähteet
-------

* Vaurula Reijo: Anssi Gardemeister 1939-2018 Kouvolan sanomat 12.8.2018
* Finna.fi

### Viitteet

1. ↑  Kuolleita: Anssi Gardemeister 1939—2018 *Kouvolan Sanomat*.  12.8.2018. Viitattu 1.7.2023.
2. ↑  Anssi J. Gardemeister: *Menuetto op.24 n:o 2: pianolle) ; In memoriam op 24 n:o 4: (pianolle/uruille*. Valkeala: Ansgar-Music, 19. Teoksen verkkoversio (viitattu 1.7.2023).
3. ↑  Anssi J. Gardemeister: *Menuetto op.24 n:o 2: pianolle) ; In memoriam op 24 n:o 4: (pianolle/uruille*. Valkeala: Ansgar-Music, 19. Teoksen verkkoversio (viitattu 1.7.2023).
4. ↑  Anssi J. Gardemeister, Anssi J. Gardemeister, Anssi J. Gardemeister: *Biblia-Messu: solistit, kuoro, piano, orkesteri*. Valkeala: A. J. Gardemeister, 1996. ISBN 978-952-90-7989-6. Teoksen verkkoversio (viitattu 1.7.2023).
5. ↑  Anssi J. Gardemeister: *Kun on turva Jumalassa: teema ja muunnelmia virrestä 397: tema och variationer = Tryggare kan ingen vara*. Valkeala: Ansgar-Music, 2003. Teoksen verkkoversio (viitattu 1.7.2023).
6. ↑  Anssi J. Gardemeister: *Olisipa minulla siivet: kantaatti psalmin 55 sanoihin solisteille ja kuorolle*. Valkeala: Ansgar Music, 2003. Teoksen verkkoversio (viitattu 1.7.2023).
7. ↑  Anssi J. Gardemeister, Anssi J. Gardemeister: *Anssin albumi. 1: Hengellisiä yksinlauluja*. Valkeala: Ansgar Music, 2003. Teoksen verkkoversio (viitattu 1.7.2023).
8. ↑  Anssi J. Gardemeister: *Pyhitetty olkoon sinun nimesi: hengellisiä lauluja sekakuorolle*. Valkeala: Ansgar-Music, 2003. Teoksen verkkoversio (viitattu 1.7.2023).
9. ↑  *Kynttilät kylillä syttyy: joululauluja kuorolle*. Valkeala: Ansgar-Music, 19. Teoksen verkkoversio (viitattu 1.7.2023).